CELEX: 62012CA0472
Language: mt
Date: 2014-07-17 00:00:00
Title: Kawża C-472/12: Sentenza tal-Qorti tal-Ġustizzja (L-Għaxar Awla) tas- 17 ta’ Lulju 2014 (talba għal deċiżjoni preliminari tal-Corte suprema di cassazione – l-Italja) – Panasonic Italia SpA, Panasonic Marketing Europe GmbH, Scerni Logistics S.r.l. vs Agenzia delle Dogane di Milano Rinviju għal deċiżjoni preliminari — Regolament (KEE) Nru 2658/87 — Tariffa Doganali Komuni — Klassifikazzjoni tariffarja — Nomenklatura Magħquda — Intestaturi 8471 u 8528 — Skrins tal-plażma — Funzjonalità ta’ skrin ta’ kompjuter — Funzjonalità potenzjali ta’ skrin ta’ televiżjoni, wara li tiddaħħal video card

15.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 315/5
            
         Sentenza tal-Qorti tal-Ġustizzja (L-Għaxar Awla) tas-17 ta’ Lulju 2014 (talba għal deċiżjoni preliminari tal-Corte suprema di cassazione – l-Italja) – Panasonic Italia SpA, Panasonic Marketing Europe GmbH, Scerni Logistics S.r.l. vs Agenzia delle Dogane di Milano
   (Kawża C-472/12) (1)
   
   (Rinviju għal deċiżjoni preliminari - Regolament (KEE) Nru 2658/87 - Tariffa Doganali Komuni - Klassifikazzjoni tariffarja - Nomenklatura Magħquda - Intestaturi 8471 u 8528 - Skrins tal-plażma - Funzjonalità ta’ skrin ta’ kompjuter - Funzjonalità potenzjali ta’ skrin ta’ televiżjoni, wara li tiddaħħal video card)
   2014/C 315/07
   Lingwa tal-kawża: it-Taljan
   
      Qorti tar-rinviju
   
   Corte suprema di cassazione
   
      Partijiet fil-kawża prinċipali
   
   
      Rikorrenti: Panasonic Italia SpA, Panasonic Marketing Europe GmbH, Scerni Logistics S.r.l.
   
      Konvenuta: Agenzia delle Dogane di Milano
   
      Dispożittiv
   
   
               1)
            
            
               Għall-finijiet tal-klassifikazzjoni tariffarja fi ħdan in-Nomenklatura Maqgħuda li tinsab fl-Anness I tar-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Komuni ta’ Dwana, fil-verżjonijiet tagħha li suċċessivament jirriżultaw mir-Regolament tal-Kummisjoni (KE) Nru 2388/2000, tat-13 ta’ Ottubru 2000, mir-Regolament tal-Kummissjoni (KE) Nru 2031/2001, tas-6 ta’ Awwissu 2001, mir-Regolament tal-Kummissjoni (KE) Nru 1832/2002 u mir-Regolament tal-Kummissjoni (KE) Nru 1789/2003, tal-11 ta’ Settembru 2003, tal-iskrins li għandhom il-karatteristiċi oġġettivi inkwistjoni fil-kawża prinċipali, għandu jittieħed inkunsiderazzjoni l-għan inerenti tagħhom, li jikkonsisti fir-riproduzzjoni, minn naħa, ta’ data provenjenti minn magna awtomatika li tipproċessa l-informazzjoni u, min-naħa l-oħra, ta’ sinjali komposti video. Tali skrins għandhom jiġu kklassifikati taħt is-subintestatura 8471 60 90 tan-Nomenklatura Magħquda jekk jintużaw esklużivament jew prinċipalment f’sistema awtomatika li tipproċessa l-informazzjoni, fis-sens tan-nota 5B(a) tal-Kapitolu 84 tan-Nomenklatura Magħquda, jew taħt is-subintestatura 8528 21 90 tan-Nomenklatura Magħquda jekk dan ma huwiex il-każ, fatt li għandu jiġi ddeterminat mill-qorti tar-rinviju fuq il-bażi tal-karatteristiċi oġġettivi tal-iskrins inkwistjoni fil-kawża prinċipali, u b’mod partikolari ta’ dawk imsemmija fin-noti ta’ spjega dwar l-intestatura 8471 tas-Sistema Armonizzata stabbilita mill-Konvenzjoni Internazzjonali dwar is-sistema armonizzata għad-deskrizzjoni u kodifikazzjoni ta’ merkanzija, konkluża fi Brussell fl-14 ta’ Ġunju 1983, u l-Protokoll li jemendaha tal-24 ta’ Ġunju 1986, b’mod partikolari fil-punti 1 sa 5 tal-parti tal-Kapitolu ID ta’ din is-sistema armonizzata, li tirrigwarda l-unitajiet li juru stampa ta’ magni awtomatiċi li jipproċessaw l-informazzjoni.
            
         
               2)
            
            
               Ir-Regolament tal-Kummissjoni (KE) Nru 754/2004, tal-21 ta’ April 2004, dwar il-klassifikazzjoni ta’ ċerta merkanzija fin-Nomenklatura Magħquda, ma jistax jiġi applikat b’mod retroattiv.
            
         
      (1)  ĠU C 399, 22.12.2012